Μωντ Γκρην

Η Μωντ Γκρην, λαίδη Παρ, αγγλ.: Maud Green, Lady Parr (6 Απριλίου 1490/92 – 1 Δεκεμβρίου 1531)  ήταν Αγγλίδα αυλική. Ήταν μητέρα της Αικατερίνης Παρ, της 6ης συζύγου του βασιλιά Ερρίκου Η΄ της Αγγλίας. Ήταν στενή φίλη και κυρία επί των τιμών της Αικατερίνης της Αραγωνίας. Ήταν επίσης συγκληρονόμος του πατέρα της, σερ Θωμά Γκρην του Γκρην στο Νορθάμπτονσιρ, μαζί με την αδελφή της, Άννα λαίδη Βω.

 Ο βίος της 
Η Μωντ γεννήθηκε στις 6 Απριλίου 1490 Susan E. James, Catherine Parr: Henry VIII's Last Love (2009), p. 14. , ή το 1492 στο Νορθάμπτονσιρ, κόρη του σερ Θωμά Γκρην από το Μπόουτον και το Γκρινς Νόρτον, και της Ιωάννας Φογκ, κόρης του σερ Ιωάννη Φογκ. 

Η μητέρα της απεβίωσε όταν η Μωντ ήταν βρέφος. Έγινε κυρία επί των τιμών της Αικατερίνης της Αραγωνίας, της 1ης συζύγου του Ερρίκου Η΄ Τυδώρ κάποια στιγμή μετά τις 11 Ιουνίου 1509. Ήταν σε διαρκή φροντίδα της βασίλισσας, και της παραχωρούνταν τα δικά της δωμάτια στην Αυλή σε μόνιμη βάση.  Πιστεύεται ότι η Μωντ μπορεί να ονόμασε την κόρη της Αικατερίνη από το όνομα της Αικατερίνης της Αραγωνίας, η οποία έγινε και ανάδοχος του παιδιού.

 Εκπαίδευση 
Η Μωντ ήταν μία πολύ έξυπνη και μορφωμένη γυναίκα. Μιλούσε επίσης άπταιστα γαλλικά, και επαινέθηκε ως εξαιρετική διδασκάλα από τους συνομηλίκους της. 

 Ο γάμος της 
Η Μωντ είχε παντρευτεί τον σερ Θωμά Παρ, τον μεγαλύτερο γιο του σερ Γουλιέλμου Παρ και της Ελισάβετ ΦιτςΧιού, το 1508. Ήταν ο σερίφης του Νορθάμπτονσιρ, κύριος των περιφερειών και ελεγκτής του βασιλιά. Η Μωντ και ο Θωμάς είχαν τρία εν ζωή παιδιά. Αν και ο Θωμάς Παρ κληρονόμησε περιουσίες στο βορρά, συμπεριλαμβανομένου του Κάστρου Κένταλ στο Γουέστμορλαντ, οι Παρ διέμεναν στο Παρ Χάουζ, το οποίο βρισκόταν στην οδό Δη Στράντ στο Λονδίνο. Όταν ο σερ Θωμάς κληρονόμησε το κάστρο, χρειαζόταν επισκευές, και τελικά εγκαταλείφθηκε. Ο Παρ και η σύζυγός του ήταν αυλικοί, και παρέμειναν κοντά στην αυλή. Ο Θωμάς Παρ απεβίωσε από ασθένεια εφίδρωσης στις 11 Νοεμβρίου 1517, αφήνοντας τη Μωντ χήρα. Αυτή επέλεξε να μην ξαναπαντρευτεί, από φόβο μήπως θέσει σε κίνδυνο την τεράστια κληρονομιά που κρατούσε ως παρακαταθήκη για τα παιδιά της.  Επέβλεψε προσεκτικά την εκπαίδευση των παιδιών της, και κανόνισε με επιμέλεια τους γάμους τους. 

 Οικογένεια 
Πριν από τη γέννηση της Αικατερίνης, η Μωντ γέννησε έναν γιο, λίγο μετά τον γάμο της με τον σερ Θωμά. Το όνομα του μωρού χάνεται στην ιστορία, καθώς απεβίωσε λίγο μετά τη γέννησή του. Μετά τη γέννηση του 3ου παιδιού τους, της Άννας, η Μωντ έμεινε ξανά έγκυος π. το 1517, την ίδια χρονιά με το τέλος του Θωμά. Ωστόσο, δεν υπάρχει μεταγενέστερη αναφορά στο παιδί, επομένως πιθανότατα χάθηκε λόγω αποβολής, θνησιγένειας ή θανάτου στην πρώιμη βρεφική ηλικία. 

Επιζώντα παιδιά της Mωντ Γκρην:
 Αικατερίνη Παρ (1512 – 5 Σεπτεμβρίου 1548), παντρεύτηκε τέσσερις φορές: (1) σερ Εδουάρδος Μπεργκ, 1529 στο Γκέινσμπορω, Λίνκολνσιρ, Αγγλία. (2) Ιωάννης Νέβιλ 3ος βαρόνος Λάτιμερ, καλοκαίρι του 1534 στο Λονδίνο, Μίντλσεξ, Αγγλία. Linda Porter, Katherine, the Queen: The Remarkable Life of Katherine Parr, the Last Wife of Henry VIII (Macmillan, 2010). (3) βασιλιάς Ερρίκος Η΄ Τυδώρ, 12 Ιουλίου 1543 στο Παλάτι του Χάμπτον Κορτ, στο ιδιαίτερο δωμάτιο της βασίλισσας. (4) Θωμάς Σίμορ 1ος βαρόνος Σίμορ του Σάντλεϋ, απεβίωσε στα τέλη της άνοιξης του 1547, και είχε μία κόρη: τη λαίδη Μαρία.
 Γουλιέλμος Παρ, 1ος μαρκήσιος του Νορθάμπτον, 1ος κόμης του Έσσεξ (1513 – 28 Οκτωβρίου 1571), νυμφεύτηκε τρεις φορές, αλλά δεν απέκτησε απογόνους. (1) Άννα Μπουρσιέ 7η βαρόνη Μπουρσιέ το 1527. (2) Ελισάβετ Μπρουκ. (3)  Ελένη Σνάκενμποργκ.
 Άννα Παρ, κόμισσα του Πέμπροκ (15 Ιουνίου 1515 - 20 Φεβρουαρίου 1552), παντρεύτηκε το 1538 τον Γουλιέλμο Χέρμπερτ 1ο κόμη του Πέμπροκ, με τον οποίο απέκτησε δύο γιους και μία κόρη: τον Ερρίκο Χέρμπερτ 2ο κόμη του Πέμπροκ (), σερ Εδουάρδο Χέρμπερτ (1547–1595) και λαίδη Άννα Χέρμπερτ (1550–1592).

Παραπομπές

Η Μωντ απεβίωσε την 1η Δεκεμβρίου 1531, και είναι θαμμένη στην εκκλησία της Αγίας Άννας, στην εκκλησία Μπλάκφραϊαρς, στο Λονδίνο της Αγγλίας, δίπλα στον σύζυγό της.  Στη διαθήκη της, άφησε στην κόρη της Αικατερίνη ένα κρυπτογραφημένο μενταγιόν με κοσμήματα σε σχήμα «Μ»,  που περιγράφεται ως «ένα κόσμημα από διαμάντια με τρία μαργαριτάρια» και άλλα κομμάτια, συμπεριλαμβανομένης μίας πλάκας ή μενταγιόν με εικόνες του βασιλιά και της βασίλισσας. 

 Σημειώσεις 
 Μάικ Άσλεϊ, Βρετανοί Βασιλείς και Βασίλισσες (Νέα Υόρκη· Carroll and Graf Publishing, 1998).
 Άντονι Μάρτιενσεν, Βασίλισσα Κάθριν Παρ (McGraw-Hill Book Company, 1973), σελ. 7, 17, 18, 29–39.

Κατηγορία:Άγγλοι ευγενείς